Damiano Damiani

Damiano Damiani (1922 m. liepos 13 d. – 2013 m. kovo 7 d.) – italų režisierius bei scenarijų autorius, išgarsėjęs kriminaliniais filmais apie mafiją.

 Biografija 
Damiano Damiani studijavo Breros meno akademijoje (Accademia di Brera) universitete Milane ir 1947 m. debiutavo dokumentiniu filmu „La banda d’Affari“. Iki 1960 m. pagal jo scenarijus buvo sukurta 10 juostų, o pirmasis vaidybinis filmas buvo „Lūpdažis“. Jau 1962 m. juosta „Artūro sala“ buvo apdovanota San Sebastiano kino filmų festivalyje.Lino Micciché, Storia del cinema italiano. Edizioni di Bianco & nero, 2001

Netrukus Damiano Damiani tapo vienu populiariausių ir sėkmingiausių šalies režisierių.

1966 m. pasirodė jo politinis vesternas „Kulka generolui“, o 1968 m. – „Pelėdos diena“, kuriame pirmą kartą pasireiškė jo socialinė kritika, dažnai pateikiama per politikų bei nusikaltėlių tarpusavio ryšius.

1971 m. filmas „Policijos komisaro prisipažinimas“ pelnė prizą Maskvos filmų festivalyje.

Režisierius kūrė paties įvairiausio žanro filmus: vesternus („Kulka generolui“, „Genijus, du bendrininkai ir naivuolis“), istorinius („Tyrimas“) ir net siaubo filmus („Amitvilis 2“), tačiau kriminalinės juostos pelnė jam tarptautinį pripažinimą.

1984 m. Damiano Damiani režisavo didžiulio populiarumo sulaukusį serialą „Aštuonkojis“, kurį vėliau pratęsė kiti režisieriai.

Paskutinis režisieriaus darbas „Žmogžudystė šventinę dieną“ pasirodė 2002 m.

Damiano Damiani mirė 2013 m. kovo 7 d. savo namuose Romoje, sulaukęs 90 metų amžiaus.

 Kūryba 
 Metai  Lietuviškas pavadinimas  Originalus pavadinimas  Kita  Pastaba 1947   La banda d’Affori scenarijaus autorius dokumentinis 1954   Le giostre scenarijaus autorius dokumentinis 1960 Lūpdažis  Il rossetto scenarijaus autorius  1961  Samdomas žudikas Il sicario  1962  Artūro sala  L’isola di Arturo  scenarijaus autorius  1963  Susijungimas La rimpatriata  scenarijaus autorius  1963 Tuščia drobė  La noia  scenarijaus autorius  1966  Įsimylėjusi ragana La strega in amore  scenarijaus autorius  1966  Kulka generolui  Quién sabe?  1968 Pelėdos diena  Il giorno della civetta  scenarijaus autorius  1969 Komplikuota mergina  Una ragazza piuttosto complicata  scenarijaus autorius  1970 Pati gražiausia žmona  La moglie più belala  scenarijaus autorius  1971  Policijos komisaro prisipažinimas  Confessione di un commissario di polizia al procuratore della repubblica  scenarijaus autorius  1971  Tyrimas baigtas, pamirškite L’istruttoria è chiusa: dimentichi  scenarijaus autorius  1972 Džirolimoni, Romos pabaisa  Girolimoni, il mostro di Roma  scenarijaus autorius  1974  Velnias yra moteris Il sorriso del grande tentatore  scenarijaus autorius  1975  Genijus, du bendrininkai ir naivuolis  Un genio, due compari, un pollo  scenarijaus autorius  1975  Kodėl žudo teisėjus? Perché si uccide un magistrato  scenarijaus autorius  1977  Aš bijau Io ho paura  scenarijaus autorius  1977 Sudie ir amen  Goodbye & Amen  scenarijaus autorius  1979 Žmogus ant kelių  Un uomo in ginocchio  scenarijaus autorius  1980  Gyvybei pavojingas tyrimas L’avvertimento  scenarijaus autorius  1982   Parole e sangue  scenarijaus autorius TV filmas 1982 Amitvilis 2  Amityville Possession  1984  Aštuonkojis  La piovra   TV serialas 1985  Ryšys per piceriją Pizza Connection  scenarijaus autorius  1986  Tyrimas L’inchiesta  scenarijaus autorius  1987   Imago urbis  dokumentinis 1988  Leninas. Traukinys Il treno di Lenin  scenarijaus autorius TV filmas 1989 Žaidimas mirtimi  Gioco al massacro  scenarijaus autorius  1990 Tamsi saulė  Il sole buio  scenarijaus autorius  1992  Gerbiamas žmogus Uomo di rispetto  TV filmas 1992  Ginkluotas angelas L’angelo con la pistola  scenarijaus autorius  1994   Una bambina di troppo  scenarijaus autorius  TV filmas 1999  Mylėk savo priešą Ama il tuo nemico  scenarijaus autorius TV filmas 2000   Alex l’ariete  2001 Mylėk savo priešą 2  Ama il tuo nemico 2  scenarijaus autorius TV filmas 2002  Žmogžudystė šventinę dienąAssassini dei giorni di festa 

 Apdovanojimai 
 San Sebastiano filmų festivalis – pagrindinis prizas už „Artūro salą“ (1962 m.)
 Berlyno FIPRESCI prizas – už „Susijungimą“ (1963 m.)
 Auksinio lokio nominacija Berlyno kino festivalyje – už „Susijungimą“ (1963 m.)
 Auksinio lokio nominacija Berlyno kino festivalyje – už „Pelėdos dieną“ (1968 m.)
 Auksinis Maskvos kino filmų festivalio prizas – už „Policijos komisaro prisipažinimą“ (1971 m.)
 Sidabrinis lokys Berlyno kino festivalyje – už „Ryšį per piceriją“ (1985 m.)
 Auksinio lokio nominacija Berlyno kino festivalyje – už „Ryšį per piceriją“ (1985 m.)
 „David di Donatello“ „Alitalia“ apdovanojimas – už „Tyrimą“ (1986 m.)

 Šaltiniai 

 Nuorodos 
 IMDb profilis

Kategorija:Italijos kino režisieriai
Kategorija:Dokumentinių filmų kūrėjai